14/05/2021 | Administración LocalMunicipal
Toques
Anuncio Bases para a selección e contratación de 2 socorristas con cargo ó programa de subvencións de socorrismo dirixido ós Concellos da provincia de A Coruña (Deputacion Provincial de A Coruña)

Primeira.- Obxecto da convocatoria.- O obxecto desta convocatoria é a contratación como persoal laboral temporal de dous/duas socorristas acuáticos para a piscina municipal durante os 3 meses de verán: -Dous socorrista a xornada completa e durante un período de 3 meses, financiado polo Programa de subvencións de socorrismo dirixido a Concellos da Provincia de A Coruña durante o ano 2021 da Deputación Provincial de A Coruña. Ao presente proceso de selección seralle de aplicación o previsto no Decreto Lexislativo 1/2008, de 13 de marzo, polo que se aproba o Texto Refundido da Lei da Función Pública de Galicia; o artigo 177 do Real Decreto Lexislativo 781/1986 polo que se aproba o Texto Refundido das disposcións legais vixentes en materia de Réxime Local; artigos 91 e 103 da Lei 7/1985, de 2 de abril, Reguladora das Bases do Réxime Local; a Lei 7/2007, de 12 de abril, do Estatuto Básico do Empregado Público, no que se refire a persoal laboral temporal e supletoriamente, o Real Decreto 364/1995, de 10 de marzo, polo que se aproba o Regulamento de Réxime Disciplinario dos funcionarios da Administración do Estado. Segunda.- Modalidade de contratación.- Contrato laboral de duración determinada, por obra ou servizo, a xornada completa na modalidade de persoal laboral temporal. Terceira.- Sistema de provisión.- Concurso-oposición. Cuarta.- Xornada laboral e salarios.- Contrato a xornada completa. Salario bruto mensual de 1.129,94 euros brutos mensuais, que inclúe soldo mais parte proporcional de pagas extraordinarias. Quinta.- Duración.- A duración dos contratos extenderase desde o día que se indique na Resolución da Alcaldía pola que se acorde a contratación, por un período de de 3 meses para os dous contratos. · Ser de nacionalidade española ou ciudadano dun estado da Unión Europea. · Ter cumpridos 16 anos de idade. · Non padecer enfermidade ou defecto físico que impida o normal desenvolvemento das funcións correspondentes. · Non ter sido separado mediante expediente disciplinario do servicio de calquera das administracións públicas, nin estar incapacitado ou inhabilitado para o exercicio de funcións públicas. · Estar en posesión do título de socorrista que habilite para o desenvolvemento das funcións que lle son propias. · Estar inscrito/a ou ter solicitada a inscrición no Rexistro Profesional de Socorristas de Galicia. Todos os requisitos esixidos deberán terse no momento de finalizar o prazo de presentación de solicitudes. Sétima.- Presentación de candidatos.- Se enviará oferta de emprego á Oficina de emprego de Melide. Asimesmo as presentes bases serán publicadas na sede electrónica do Concello de Toques ( https://sede.toques.es ), no Boletín Oficial da Provincia de A Coruña e no taboleiro de anuncios do Concello sito na Casa Consistorial. O prazo de presentación de solicitudes será de 10 días hábiles a contar a partires do anuncio da presente convocatoria no Boletín Oficial da Provincia. Rematado o prazo de presentación de documentación dictarase a correspondente Resolución sobre a admisión ou non dos solicitantes, resolución que se publicará na sede electrónica do Concello de Toques e no taboleiro de anuncios do concello. Os solicitantes excluídos terán un prazo de 2 días hábiles para presentar as reclamacións oportunas. Unha vez resoltas as reclamacións dictarase a resolución sobre a admisión definitiva dos solicitantes e no que se determinará a data para proceder por parte do Tribunal á baremación dos méritos e á realización e posterior evaluación da proba práctica. Os/as candidatos/as deberán aportar, xunto co anexo I ( modelo de instancia ) a seguinte documentación: A) Fotocopia do D. N. I. B) Fotocopia compulsada da titulación esixida. C) Fotocopia compulsada da inscrición no Rexistro de Socorristas da Xunta de Galicia ou de ter solicitada dita inscrición. D) Fotocopia compulsada dos documentos xustificativos dos méritos. E) Fotocopia compulsada do CELGA 2 ou titulación superior que acredite o coñecemento da lingua galega. Oitava.- Tribunal Calificador.- Estará composto polos seguintes membros: - Presidente: Dona Guadalupe Vázquez Ascariz, traballadora social do Concello de Toques. - Vogais: 1.- Don José Manuel Vázquez García, Técnico de xestión no Concello de Arzúa.2.- Dona Paola Ximena Orcajo Tsvetelinova, Traballadora social do Concello de Sobrado 3.- Dona Potenciana Clavellino Barthelemy, Traballadora Social do Concello de Santiso. - Secretario: Don Iván Ponte Mahía, Secretario Interventor do Concello de Toques. Asimesmo, o Tribunal poderá contar para a evaluación da proba práctica a desenvolver na piscina municipal co asesoramento do técnico de deportes do Concello ( persoal laboral temporal ) Don Anatolio Attari Maracineanu. Novena.- Baremo para a valoración de méritos.- Procederase por parte do Tribunal a valorar os méritos alegados por cada un dos candidatos, o baremo para a avaliación por parte do Tribunal é o seguinte: 1) Cursos relacionadas coa actividade a desenvolver, a puntuación non poderá superar os ( 4 ) catro puntos: - Cursos de 100 horas ou máis: 1 punto - Cursos de 50 a 99 horas: 0,50 puntos - Cursos de 10 a 49 horas: 0,25 puntos Aqueles cursos en cuxo certificado acreditativo non consten o número de horas, ou teñan unha duración inferior a 10 horas non se valorarán.2) Experiencia profesional desarrollada en Administracións Públicas ou en empresas privadas como socorrista. A puntuación non poderá superar os ( 4 ) catro puntos. Por cada mes completo ( 30 días ), se valorará con 0,20 puntos. Os contratos a media xornada se valorarán con 0,10 puntos ( mes completo ). As fraccións de meses non computarán. Décima.- Acreditación de méritos.- Os méritos comprendidos na base 9, acreditaranse, no caso dos cursos, mediante copia compulsada do certificado expedido polo órgano correspondente e, no caso da experiencia profesional, coa copia compulsada do contrato de traballo acompañada do informe de vida laboral do aspirante. Undecima.- Fase de oposición.- Consistirá na realización dunha proba práctica, de carácter eliminatorio, que se realizará na piscina municipal e na cal se valorarán as aptitudes para o posto mediante unha proba de natación. Esta proba se valorará cunha puntuación máxima de ( 10 ) dez puntos, sendo necesario acadar cinco puntos ( 5 ) para superar a proba. Décimosegunda.- Coñecemento da lingua galega.- Tendo en conta o artigo 35 do Decreto Lexislativo 1/2008, de 13 de marzo, polo que se aproba o Texto Refundido da Lei de Función Pública; aos candidatos/as que non presenten Certificado de conocemento da Lingua Galega, Celga 2 ou superior, ou equivalente, deberán realizar unha proba oral de coñecemento da lingua galega, de carácter obrigatorio e eliminatorio, que será calificada de apto ou non apto. Decimoterceira.- Puntacións e contratación.- Finalizada a selección, o Tribunal publicará no Taboleiro de anuncios o nome dos aspirantes coa súa puntuación. Concederase un prazo de 2 días para presentar reclamacións. Resultarán selecciónados/as os/as aspirantes que acaden maior puntuación. No suposto de que estas persoas renunciasen ao posto, seguiríase a orde de puntuacións. Os aspirantes seleccionados antes da súa contratación deberán xustificar documentalmente os requisitos sinalados na base sexta, mediante presentación de: A) Certificado médico. B) Declaración xurada de non ter sido separado mediante expediente disciplinario do servizo da administración estatal, autonómica ou local, nin encontrarse inhabillitado para o exercicio das funcións públicas. C) Certificado de antecedentes penales. A contratación dos aspirantes seleccionados corresponde ao Sr. Alcalde. En todo o non previsto nas presentes bases estarase ao disposto na lexislación laboral e lexislación sectorial complementaria que resulte de aplicación. En Toques, o asina o Sr. Alcalde na data que figura á marxe; D./Dna. con DNI núm. e con domicilio para efectos de notificación en. CP., localidade. e teléfono. - Que ten coñecemento da convocatoria e das bases para a selección de. como persoal laboral temporal do Concello de Toques. - Que está en posesión de todos e cada un dos requisitos esixidos nas bases de selección. Polo tanto, Ser admitido/a ao correspondente proceso selectivo, presentando para iso a documentación que se achega. Toques, de de 2021 Asdo.: SR. ALCALDE DO CONCELLO DE TOQUES (A CORUÑA) Toques, 10 de maio de 2021 O alcalde, Asdo.: Miguel Angel Bujan Varela